b'\n_START_ARTICLE_\nSedan\n_START_SECTION_\nGeografija\n_START_PARAGRAPH_\nKraj se nahaja v pokrajini \xc5\xa0ampanji ob zavoju reke Meuse v bli\xc5\xbeini meje z Belgijo.\n_START_SECTION_\nZgodovina\n_START_PARAGRAPH_\nSedan je bil v 16. stoletju zato\xc4\x8di\xc5\xa1\xc4\x8de protestantskih beguncev v \xc4\x8dasu verskih vojn._NEWLINE_Do leta 1651 je kne\xc5\xbeevina Sedan pripadala dru\xc5\xbeini La Tour d\'Auvergne._NEWLINE_V \xc4\x8dasu francosko-pruske vojne je bil 2. septembra 1870 v bitki pri Sedanu zajet francoski cesar Napoleon III. skupaj s 100,000 svojimi mo\xc5\xbemi. V spomin na ta dogodek je bil v zdru\xc5\xbeeni Nem\xc4\x8diji vse do konca prve svetovne vojne 2. september razgla\xc5\xa1en za dr\xc5\xbeavni praznik "Dan Sedana" (Sedantag)._NEWLINE_Med drugo svetovno vojno je nem\xc5\xa1ka vojska po zavzetju Belgije pre\xc4\x8dkala reko Meuse pri Sedanu in s tem zaob\xc5\xa1la mo\xc4\x8dan francoski sistem utrdb, Maginotovo linijo.'